**Teimurs Radžabovs** (azerbaidžāņu: *Teymur Rəcəbov*; dzimis 1987. gada 12. martā) ir azerbaidžāņu šahists, lielmeistars.

Biogrāfija
----------

Teimurs Radžabovs dzimis Azerbaidžānas galvaspilsētā Baku 1987. gada 12. martā. Viņa māte Leila Radžabova ir angļu valodas skolotāja. Viņa tēvs Boriss Šeiņins inženieris—naftinieks. Šahu iemācījies spēlēt četru gadu vecumā. Divpadsmit gadu vecumā viņš uzvarēja Eiropas jauniešu šaha čempionātā 18 gadu vecuma grupā. Pēc diviem gadiem (2001) 14 gadu un 14 dienu vecumā viņš kļuva par otru jaunāko lielmeistaru FIDE vēsturē. 2002. gada janvārī, 14 gadu vecumā, viņš iekļuva FIDE labāko šahistu reitinga pirmajā simtniekā, ieņemot 93. vietu.

Pirmos panākumus šaha elites līmenī Radžabovs sasniedza 2003. gadā, kad *Wijk aan Zee* viņš apspēlēja Ruslanu Ponomarjovu, Linaresā uzvarēja Gariju Kasparovu un Dortmundē Višvanatanu Anandu, kļūstot par pirmo šahistu, kas viena gada laikā, spēlējot ar melnajām figūrām, uzvarējis trīs agrākos pasaules čempionus.

2004. gadā Pasaules čempionātā Tripolē Radžabovs tika līdz pusfinālam, kur zaudēja Maiklam Adamsam.

2005. gadā viņš uzvarēja spēcīgā turnīrā Spānijas pilsētā Dosermanasā un ieguva otro vietu Eiropas čempionātā Varšavā.

2006.gada februārī dalīja otro vietu Linaresas superturnīrā. Šai turnīrā viņš pieveica FIDE pasaules čempionu Veselinu Topalovu.

2008. gada janvārī Odesā viņš uzvarēja Pasaules kausa izcīņā ātrajā šahā (ACP Rapid Cup), finālmačā pieveicot Aleksandru Gričuku.

2011. gadā maijā viņš dalīja otro vietu Astrahaņas turnīrā, nodrošinot otro *FIDE Grand Prix* 2008—2010. gadu ciklā. Nākamā mēnesī Baznā Radžabovs dalīja otro vietu ar Borisu Gelfandu. Pēc tam finišēja otrā vietā Pasaules čempionātā ātrspēlē.

2012. gadā Maskavā 7. Tāla memoriālā dalīja otro vietu ar Fabiāno Karuānu.

2013. gadā Londonā viņš spēlēja pretendentu turnīrā.

2017. gada Eiropas komandu šaha čempionātā Krētā izcīnījis zelta medaļu komandu vērtējumā un sudraba medaļu individuālā vērtējumā.

2018. gadā Batumi parstāvējis Azerbaidžānu 43. šaha olimpiādē un izcīnījis individuālo bronzas medaļu.

2019. gada oktobrī Hantimansijskā uzvarējis FIDE Pasaules kausa izcīņā pēc izslēgšanas sistēmas un nodrošinājis sev vietu 2020. gada FIDE pretendentu turnīrā, kurā vēlāk atteicies startēt.

2021. gada jūnijā Bukarestē dalījis 5.-6. vietu *Grand Chess Tour* 1. posma turnīrā.

2022. gada jūlijā Madridē izcīnījis 3. vietu Pasaules šaha čempionāta pretendentu turnīrā.

FIDE reitinga grafiks
---------------------

Elo reitings

Atsauces
--------

1. 1 2  «Radžabova biogrāfija vietnē *Best of Ches*s». Arhivēts no oriģināla, laiks: 2015. gada 25. maijā. Skatīts: 2016. gada 2. aprīlī.
2. ↑  ChessBase.com — Chess News — Chess prodigies and mini-grandmasters (angliski)
3. ↑  Top 100 Players January 2002 — Archive (angliski)
4. ↑  Liviu-Dieter Nisipeanu new European Champion Archived 2016. gada 4. martā, *Wayback Machine* vietnē.. *Chessbase.com* 2005-07-02. (angliski)
5. ↑  Chess News – Linares R14: Levon Aronian wins Morelia/Linares Super-GM Archived 2016. gada 6. janvārī, *Wayback Machine* vietnē.. *ChessBase.com* 2006-03-11.
6. ↑  Radjabov wins ACP World Rapid Cup in Odessa Archived 2016. gada 5. martā, *Wayback Machine* vietnē.. *Chessbase.com* 2008-01-08. (angliski)
7. ↑  GP in Astrakhan: Eljanov wins by a full point Archived 2016. gada 6. janvārī, *Wayback Machine* vietnē.. Chessbase.com 2010-05-25. (angliski)
8. ↑  Medias R10: Magnus Carlsen wins with two-point lead Archived 2012. gada 19. novembrī, *Wayback Machine* vietnē. Chessbase.com 2010-06-25. (angliski)
9. ↑  Aronian wins World Blitz Championship Archived 2016. gada 4. martā, *Wayback Machine* vietnē.. *Chessbase.com*. (angliski)
10. ↑  Tal Memorial Rd9 – Carlsen takes title in record event Archived 2016. gada 5. martā, *Wayback Machine* vietnē. *Chessbase.com* 2012-06-19. (angliski)
11. ↑  «Tournament standings» (angļu). FIDE. Arhivēts no oriģināla, laiks: 2013. gada 17. Decembris. Skatīts: 2016. gada 3. aprīlis.
12. ↑  World Cup: Radjabov wins World Cup in blitz!
13. ↑  Grand Chess Tour Bucharest 2021
14. ↑  Candidates Tournament 2022

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Teimurs Radžabovs***.
* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)
* Šahista profils olimpbase.org mājaslapā (Pasaules šaha olimpiāde) (angliski)
* Šahista profils olimpbase.org mājaslapā (Pasaules komandu šaha čempionāts) (angliski)
* Šahista profils olimpbase.org mājaslapā (Eiropas komandu šaha čempionāts) (angliski)